
Kriteriji i sastavnice vrednovanja učenika iz nastavnog predmeta povijest 
Razredi: 5. (a, b), 6. (a, b,) 7.(a, b), 8. (a, b)
Godina: 2026./2027.


KRITERIJI VREDNOVANJA I OCJENJIVANJA U NASTAVI POVIJESTI

Ocjenjivanje postignuća učenika/učenica iz povijesti jedan je od redovitih i najvažnijih načina vrednovanja. Ocjenjivanje i vrednovanje usklađeno je s aktualnim Pravilnikom o načinima, postupcima i elementima vrednovanja učenika u osnovnoj i srednjoj školi.

Elementi ocjenjivanja u nastavi povijesti: 

	


1. ČINJENIČNO ZNANJE







	
	· Odnosi se na temeljna povijesna znanja, poznavanje najvažnijih činjenica, datuma i povijesnih osoba; poznavanje temeljnih povijesnih pojmova i procesa. 
· Usvojenost programskih sadržaja provjerava se usmenim i pismenim provjerama znanja. Usmene provjere znanja mogu biti povremene i temeljite (vezane uz nastavne jedinice) te brzinske, vezane uz pojedinu nastavnu temu. Pismene provjere znanja pišu se na kraju veće nastavne cjeline uz pomoć zadataka objektivnog tipa.


	




2. KONCEPTUALNO ZNANJE
	· Odnosi se na sposobnost povijesnog mišljenja; vještine koje omogućuju organizaciju, generalizaciju i strukturiranje sadržaja, a obuhvaćaju: vještinu kronološkog mišljenja - kronologija; vještinu razumijevanja,         povijesne priče - uzročno-posljedične veze, vještine analize i interpretacije povijesnih događaja i procesa -usporedba i sučeljavanje, kontinuitet i promjene povijesnih događaja, vještine analize vrijednosnih povijesnih tema i zauzimanje stavova -empatijsko razumijevanje povijesti).


	

3. PROCEDURALNO ZNANJE
	· odnosi se na sposobnost povijesnog mišljenja i vještinu povijesnog istraživanja, a podrazumijeva poznavanje metoda prikupljanja podataka, sređivanja i obrade; rješavanje problemskih zadataka, kreiranje povijesnih karata, prezentacija, plakata…).
· Ovdje se također ocjenjuje sposobnost samostalnog izvođenja zaključaka pri analizi te povezivanje naučenog sa životnom praksom. Ocjenjuje se i izvršavanje vježbi, praktičnih zadataka te sudjelovanje na natjecanjima i kvizovima znanja.










U prostoru za praćenje bilježe se interes za programske sadržaje i sudjelovanje u aktivnostima, odnos prema školskim pravilima i izvršavanju obveza, spremnost na suradnju, odnos prema vršnjacima, učiteljima, roditeljima te napredovanje pisane i usmene provjere znanja. Tu se bilježi i osvrt na ispunjavanje radne bilježnice, nošenje potrebnog pribora i  doprinos u skupnom radu.
Kriteriji za postizanje pojedine ocjene iz određenog elementa ocjenjivanja:


	
ODLIČAN (5)


	[bookmark: _Hlk175913638]ČINJENIČNO ZNANJE
	KONCEPTUALNO ZNANJE
	PROCEDURALNO ZNANJE

	· izrazito točno navodi i objašnjava povijesne pojmove, činjenice i događaje (razvrstava u povijesni kontekst i stvara vlastitu povijesnu priču)
· samostalno povezuje i pojašnjava glavne događaje, situacije i promjene unutar razdoblja i kroz različita razdoblja i društva
· opširno opisuje i uspoređuje (procjenjuje) različite ideje, vrijednosti, ponašanja i perspektive u prošlosti
· imenuje, opisuje i vrednuje ulogu i doprinos poznatih povijesnih ličnosti
· pronalazi i sažima ključne informacije iz različitih izvora (samostalno analizira i interpretira povijesne izvore)
· na primjerima iz zavičajne povijesti prepoznaje (objašnjava) nacionalnu povijest
· ispravno koristi povijesno nazivlje u opisivanju prošlih događaja
· uspješno razvija vještine usmenog, pisanog i ilustrativnog priopćavanja povijesnih informacija
· izrazito samostalno i temeljito povezuje povijesne sadržaje sa sadržajima drugih nastavnih predmeta 
· sve navedeno učenik/ca vrši bez pomoći nastavnice
	· točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaja i promjena
· potpuno samostalno izrađuje točne, raznovrsne i cjelovite lente vremena (i usporedne tablice zbivanja)
· opisuje i objašnjava (i vrednuje) sva važna obilježja prošlih društava i razdoblja i dovodi ih u vezu sa sadašnjošću
· ispravno koristi datume i rječnik koji se odnosi na tijek vremena i uspješno se snalazi u računanju vremena
· donosi ispravne zaključke o promjenama i kontinuitetu unutar šireg povijesnog konteksta
· točno uočava i objašnjava povijesne sadržaje na povijesnoj karti, točno analizira grafičke i slikovne priloge te samostalno donosi zaključke
· samostalno   i    precizno    određuje povijesne sadržaje na slijepoj karti. 
· u  izlaganju u potpunosti vlada povijesnom terminologijom.
· Razlikuje povijesni izvor od povijesne interpretacije, te ga svrstava u vremenski i prostorni kontekst. 
· Vidljiv je stalan i velik angažman u radu.
	· Učenički radovi pokazuju vrlo visoku razinu samostalnog razmišljanja i kreacije.
·  Obrađena tema, problemski zadatci, učenički kreativni radovi su točni te objašnjeni temeljito i uvjerljivo. Objašnjenja i argumenti su primjereni, dobro organizirani i povezani. 
· Učenik/učenica je svjestan/svjesna da povijest pretpostavlja različite interpretacije događaja i to pokazuje u svojem radu: zna protumačiti zašto je to tako i vrednovati pojedina tumačenja. Učenikov nastup je samouvjeren, siguran, bez pogrešaka. 
· Plakati u potpunosti zadovoljavaju sve kriterije kvalitete: točnost i optimalnu količinu sadržaja, čitljivost, usklađenost vizualnog materijala sa sadržajem, tekst koji se navodi u natuknicama, pravopisno ispravno napisan, navedeni izvori materijala.












	[bookmark: _Hlk175917372]
VRLO DOBAR (4)


	ČINJENIČNO ZNANJE
	KONCEPTUALNO ZNANJE
	PROCEDURALNO ZNANJE

	· Uz manje nesigurnosti i neznatnu pomoć navodi i objašnjava povijesne pojmove, činjenice i događaje (razvrstava u povijesni kontekst i stvara vlastitu povijesnu priču)
· uz pomoć nastavnice uspoređuje (procjenjuje) različite ideje, vrijednosti, ponašanja i perspektive u prošlosti
· imenuje, opisuje i vrednuje ulogu i doprinos poznatih povijesnih ličnosti
· pronalazi i uglavnom uspješno sažima ključne informacije iz različitih izvora (uz pomoć učitelja, analizira i interpretira povijesne izvore)
· na primjerima iz zavičajne povijesti prepoznaje (objašnjava) nacionalnu povijest
· ponekad treba postavljati potpitanja
· ispravno koristi povijesno nazivlje u opisivanju prošlih događaja
· samostalno povezuje povijesne sadržaje sa sadržajima drugih nastavnih predmeta
· nedostaje mu/joj samostalnosti u razvijanju vještina usmenog, pisanog i ilustrativnog priopćavanja povijesnih informacija
· nastavne sadržaje reproducira uz manju nesigurnost ili uz manju pomoć nastavnice.

	· Uz manju nesigurnost ili nedostatke razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaja i promjena
· Uz manju nesigurnost ili nedostatke izrađuje  lente vremena (usporedne tablice zbivanja) 
· opisuje i objašnjava većinu važnih obilježja prošlih društava i razdoblja
· povremeno treba postavljati potpitanja
· ispravno koristi datume i rječnik koji se odnosi na tijek vremena
· donosi nepotpune zaključke o promjenama i kontinuitetu unutar šireg povijesnog konteksta
·  uočava i objašnjava povijesne sadržaje na povijesnoj karti
· na slijepoj karti unosi povijesne
· [bookmark: _Hlk151289986]Uz manje vođenje učenik/učenica je sposoban uspostaviti uzročno-posljedične veze, razlikovati uzroke, povod, objasniti posljedice te izdvojiti kontekst povijesnog izvora. Navodi većinu podataka na temelju slike, grafikona… 
· Većinom je  angažiran u radu.
	· Učenički radovi pokazuju visoku razinu razmišljanja i kreacije, ali pojavljuju se i manji nedostatci, propusti. 
· Kod obrade pojedinih tema, rješavanju problemskih zadataka ili kreiranju karata uočavaju se manje pogreške ili su objašnjenja i argumenti nepotpuni i/ili nepovezani. 
· Učenik/učenica pokazuje nesigurnost u nastupu te zahtijeva manju pomoć nastavnika. 
· Učenički plakati nisu dovoljno čitljivi ili pregledni ili je nedovoljno usklađena količina sadržaja prema zadanoj temi.
· može gotovo samostalno izraditi projektni zadatak, slijepu kartu…
· -poznaje i primjenjuje odgovarajuće metode, postupke i procedure rada s povijesnim izvorima te u istraživanju prošlosti uz uputi nastavnice.











	[bookmark: _Hlk175918377]
 DOBAR (3)


	ČINJENIČNO ZNANJE
	KONCEPTUALNO ZNANJE
	PROCEDURALNO ZNANJE

	· Prepoznaje najvažnije i pojedine događaje, pojave, procese, pojmove, osobe i činjenice te ih producira djelomično, nepotpuno ili uz čestu pomoć nastavnice. 
· uz pomoć nastavnice analizira (opisuje) različite vrste povijesnih izvora
· potrebno je postavljati potpitanja
· imenuje i opisuje ulogu i doprinos poznatih povijesnih ličnosti u povijesnim zbivanjima
· prepoznaje raznolikost događaja i društvenih pojava u prošlosti
· većinom ispravno koristi povijesno nazivlje u opisivanju prošlih događaja
· ponekad uspijeva povezati povijesne sadržaje sa sadržajima drugih nastavnih predmeta
· na jednostavnim primjerima iz zavičajne povijesti zna objasniti zbivanja u nac. povijesti
· djelomično je   razvio/la   vještine   usmenog,
· pisanog i ilustrativnog priopćavanja povijesnih informacija.
	· većinu ljudi, događaja i promjena razvrstava u djelomično ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaja i promjena
· često mu/joj treba postavljati potpitanja
· uglavnom ispravno koristi datume i rječnik koji se odnosi na tijek vremena
· uočava primjere promjena i kontinuiteta unutar šireg povijesnog konteksta
· Uz stalno vođenje kreira lente vremena i usporedne tablice, ali su one nepotpune tj. djelomične. Prepoznaje kontekst povijesnog izvora, ali objašnjenje je površno ili nepotpuno. Povremeno je angažiran na nastavi.
	· Učenički radovi su djelomični. Struktura rada postoji, no pojedini elementi nisu dorađeni (uvod, obrana hipoteze ili zaključak, premalo je bilježaka, postoje pogreške pri citiranju, neki su prilozi loše odabrani i slabo opisani). 
· U radu ima gramatičkih i pravopisnih pogrešaka. Učenik zahtjeva stalno vođenje kako bi na temelju određenog povijesnog izvora mogao razumjeti njegov smisao, usporediti ga s drugim ili staviti u novi kontekst. 
· Plakati i učeničke kreacije uglavnom su točne, ali vidi se nesustavnost,
· necjelovitost ili površnost u pojedinim dijelovima.
· djelomično točno opisuje (i objašnjava) uzroke i posljedice prošlih događaja i pojava
· uočava veze između uzroka i posljedica
· povremeno mu/joj treba postavljati potpitanja i navoditi na odgovor
· uočava da događaji i pojave imaju više od jednog uzroka ili posljedice
· teško uočava i procjenjuje utjecaj prošlih događaja na sadašnjost
· razlikuje uzrok od povoda događaja
· uglavnom ispravno koristi pojmove koji se odnose na koncept kauzalnosti
· poznaje jednu ili dvije kategorije uzroka nekog događaja











	
 DOVOLJAN (2)


	ČINJENIČNO ZNANJE
	KONCEPTUALNO ZNANJE
	PROCEDURALNO ZNANJE

	· [bookmark: _Hlk151201490]Prisjeća se i nepovezano producira glavne povijesne događaje, pojave, procese, pojmove, osobe i činjenice. 
· Traži stalnu pomoć i usmjeravanje od strane nastavnice. Miješa ključne pojmove.
· povezivanje glavnih događaja, situacija i promjene unutar razdoblja predstavljaju mu/joj veliki problem
· uz česta potpitanja i navođenje, imenuje ulogu i doprinos poznatih ličnosti u povijesnim zbivanjima
· djelomično ispravno koristi povijesno nazivlje u opisivanju prošlih događaja
· slabo su razvijene vještine usmenog, pisanog i ilustrativnog priopćavanja povijesnih informacija
· ne povezuje povijesne sadržaje sa sadržajima drugih nastavnih predmeta
· kvaliteta znanja je nepotpuna i površna s greškama

	· [bookmark: _Hlk151201680]Učenik površno i uz veće pogreške interpretira podatke na povijesnoj karti ili izvodi zaključke na temelju slike, grafikona. 
· Uz veliku pomoć učenik se prisjeća uzročno-posljedičnih veza, stječe se dojam da nagađa i zahtjeva stalno vođenje nastavnika, međutim njegova argumentacija izostaje ili je pogrešna. 
· Nije sposoban staviti povijesni izvor u kontekst. Učenik/učenica nije redovit/a u
· izvršavanju obaveza te se često upozorava na važnost izvršavanja istih.
· uz potpitanja i navođenje na odgovor, opisuje karakteristična obilježja prošlih društava i razdoblja
· ima poteškoća s orijentacijom u prostoru i računanjem vremena
· djelomično koristi datume i rječnik koji se odnosi na tijek vremena
· ne uočava primjere kontinuiteta u širem povijesnom kontekstu
· površno i s pogreškama uočava povijesne
· sadržaje na povijesnoj karti
	· Učenik uz stalno vođenje može prepoznati značenje i pouzdanost izvora, međutim ne posjeduje sposobnosti generalizacije ili primjene u novom kontekstu. 
· Njegovi radovi su površni, prevladava pripovijedan ili opisan pristup, a nedostaje objašnjavanje i analiza, argumentacije. 
· Ne objašnjavaju se promjene, uzroci i posljedice. 
· Plakati ili prezentacije su nepotpune, vizualni sadržaji uglavnom nemaju veze s tekstualnim objašnjenjima, a podatci su djelomično točni. Učenik koristi bilješke prilikom izlaganja. 



















	
 NEDOVOLJAN (1)


	ČINJENIČNO ZNANJE
	KONCEPTUALNO ZNANJE
	PROCEDURALNO ZNANJE

	· Učenica/učenik nije dosegla/dosegao minimalni standard činjeničnog znanja. Izjavljuje da nije spremna/spreman, ne želi odgovarati, nije   učio ili traži odgodu za sljedeći put.
· niti uz veliku pomoć i navođenje nije savladao osnovne pojmove, ne može sažeti informacije iz različitih izvora i nije odgovorio/la na većinu pitanja
· pogrešno imenuje ulogu i doprinos poznatih ličnosti u povijesnim zbivanjima te dostignuća različitih naroda
· ne prepoznaje raznolikost događaja i društvenih pojava u prošlosti
· neispravno koristi povijesno nazivlje u opisivanju prošlih događaja
· izrazito slabo razvijene vještine usmenog, pisanog i ilustrativnog priopćavanja povijesnih informacija

	· Ni uz stalno navođenje ne interpretira podatke na povijesnoj karti, ne uspijeva kronološki poredati događaje/osobe/pojave. 
· Nije sposoban uspostaviti uzročno-posljedične odnose niti uz stalna potpitanja, ne prepoznaje povijesni kontinuitet, te ne povezuje povijesne izvore s njihovim vremensko-prostornim nastankom.
·  Učenica/učenik nagađa i navodi podatke koji su potpuno pogrešni i  nemaju nikakve veze sa slikovnim materijalom ili pitanjem.
·  Izjavljuje da nije spremna/spreman; nije učio/učila.
·  Učenica/učenik ne pokazuje interes i ne izvršava obveze tijekom nastave
· niti uz veliku pomoć učitelja ne opisuje karakteristična obilježja prošlih društava i razdoblja
· ne izrađuje ni najjednostavnije lente vremena
· ima problema pri pojašnjavanju razlika i sličnosti između događaja u prošlosti i sadašnjosti
· pogrešno uočava i interpretira povijesne sadržaje na povijesnoj karti i donosi
· nelogične zaključke bez razumijevanja
	· Učenik ne izvršava zadatke, odbija raditi, ne pridržava se zadanih rokova i termina. 
· Pokušava krivotvoriti tuđi rad i prikazati ga kao vlastiti. Ne prepoznaje značenje i pouzdanost izvora, ne zna na koji način ih iskoristiti, ne može kreirati povijesne karte. 
· ni uz navođenje ne uspijeva navesti uzroke i posljedice pojedinih događaja
· nije usvojio ključne pojmove vezane za kauzalnost
· ne povezuje uzroke s posljedicama niti razlikuje uzrok od povoda
· ne razumije zašto su neki uzroci važniji od drugih
· plakat ne zadovoljava minimalne kriterije u prezentiranju zadane teme: točnost sadržaja, usklađenosti vizualnog materijala i teksta, jezične pismenosti, čitljivosti.



Pisana  provjera znanja: 
	Nedovoljan
	0 – 49 %

	Dovoljan
	50 – 60 %

	Dobar
	61 – 75 %

	Vrlo dobar
	76 – 89 %

	Odličan
	90 – 100 %



Napomena o korigiranju praga: Nastavnica ima mogućnost naknadnog blažeg prilagođavanja (snižavanja) bodovnog praga isključivo u korist učenika, ukoliko se analizom provjere utvrdi iznimna težina pojedinih zadataka ili opći slabiji uspjeh razrednog odjela.

VREDNOVANJE UČENIKA S TEŠKOĆAMA U UČENJU
Za učenike koji se školuju po redovitom programu uz prilagodbu sadržaja i/ili individualizirane postupke, primjenjuju se prilagođeni kriteriji i mjerila vrednovanja:
· Prilagođavaju se oblici i metode provjeravanja (npr. vremensko produljenje pisanja, smanjen opseg zadataka, ponuđeni odgovori, uporaba vizualnih pomagala ili usmena provjera umjesto pisane).
· Kriteriji ocjenjivanja usklađuju se s učenikovim individualnim mogućnostima i ciljevima utvrđenima u individualiziranom odgojno-obrazovnom programu (IOOP-u).
· Bodovna skala za pisane provjere prilagođava se opsegu i težini zadataka predviđenih za učenika.
NAPUTAK I PRAVILA ZA UČENIKE
· Usmeno provjeravanje: Provodi se kontinuirano na svakom nastavnom satu razgovorom, propitivanjem, vježbama i zadatcima nakon što su nastavni sadržaji obrađeni i uvježbani. Usmeno provjeravanje provodi se bez obveze najave. Na temelju jednog usmenog odgovora učenik može biti ocijenjen iz jednog ili dva elementa ocjenjivanja.
· Pisano provjeravanje: Pisane provjere znanja unaprijed se najavljuju i upisuju u Vremenik pisanih provjera. Provode se nakon obrađenih i uvježbanih nastavnih cjelina ili tema (jedne ili najviše dvije). Iz jedne pisane provjere učenik može dobiti jednu ili dvije ocjene, ovisno o broju elemenata koji se vrednuju. Nenajavljene pisane provjere (kratke provjere za formativno praćenje) ne ocjenjuju se sumativno brojčanom ocjenom u rubriku ocjena.
· Ispravljanje negativnih ocjena i izostanci:
· Učenici koji nisu pristupili pisanoj provjeri zbog izostanka, pišu je u pravilu prvog sljedećeg sata po povratku na nastavu ili u terminu koji odredi nastavnik u dogovoru s učenikom (u slučaju dužeg bolovanja).
· Učenik koji iz pisane provjere dobije ocjenu nedovoljan (1) dužan je pristupiti ispravku u roku i na način koji dogovori s nastavnicom (u pravilu unutar 14 dana od povratka provjere).
· Obaveze učenika: Učenik je obavezan redovito nositi pribor za rad, aktivno sudjelovati u radu i izvršavati obaveze, doći pripremljen za nastavu i poštivati kućni red škole.
ZAKLJUČIVANJE OCJENA
· Zaključna ocjena je odraz cjelokupnih odgojno-obrazovnih postignuća, angažiranosti i rada učenika tijekom nastavne godine te se temelji na bilješkama o praćenju i brojčanim ocjenama iz svih elemenata.
· Zaključna ocjena ne mora biti aritmetička sredina svih ocjena, osobito ako je učenik pokazao kontinuirani napredak u drugom polugodištu koji se nagrađuje višom ocjenom, ili ako je u završnom dijelu godine izrazito popustio u radu.
· Kako bi se ostvarili minimalni očekivani ishodi za pozitivnu zaključnu ocjenu, učenik mora imati ostvarenu pozitivnu usvojenost ključnih ishoda iz svake nastavne cjeline. Ako učenik ima neispravljenu negativnu ocjenu iz pojedine cjeline, dužan je usmeno ili pisano potvrditi usvojenost temeljnih sadržaja te cjeline prije zaključivanja ocjene.
Na dopunskom i popravnom ispitu polaže se gradivo cjelokupne školske godine


